ก.ล.ต.ตั้ง “สิริวิภา สุพรรณธเนศ” นั่งเก้าอี้รองเลขาธิการ มีผลตั้งแต่ 11 ก.พ. 62
ก.ล.ต.ตั้ง "สิริวิภา สุพรรณธเนศ" นั่งเก้าอี้รองเลขาธิการ มีผลตั้งแต่ 11 ก.พ. 62
12 ก.พ. 2562

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า คณะกรรมการ ก.ล.ต. มีมติแต่งตั้งนางสิริวิภา สุพรรณธเนศ ผู้ช่วยเลขาธิการ เป็นรองเลขาธิการ ก.ล.ต. มีผลตั้งแต่วันที่ 11 ก.พ.62 เป็นต้นไป
ด้านประวิตินางสิริวิภา สำเร็จการศึกษาในระดับปริญญาตรีสาขาบัญชี จากจุฬาลงกรณ์มหาวิทยาลัย และปริญญาโทสาขาบริหารธุรกิจ จากมหาวิทยาลัยเวสเทิร์น มิชิแกน ประเทศสหรัฐอเมริกา เข้าร่วมงานกับ ก.ล.ต. ตั้งแต่ปี 35 มีประสบการณ์ทำงานด้านการกำกับการระดมทุน ส่งเสริมบรรษัทภิบาล กำกับตลาด กำกับธุรกิจหลักทรัพย์
โดยก่อนเข้าร่วมงานกับ ก.ล.ต. นางสิริวิภา ปฏิบัติงานในตำแหน่งผู้วิเคราะห์ที่ธนาคารแห่งประเทศไทย นอกจากนี้ยังได้รับแต่งตั้งเป็นผู้ช่วยเลขาธิการเมื่อปี 59 ก่อนที่จะได้รับการแต่งตั้งเป็นรองเลขาธิการดังกล่าว โดยดูแลงานในสายระดมทุน กำกับบริษัทจดทะเบียน และกำกับบัญชี